It's Only Me
It's Only Me – trečiasis studijinis amerikiečių reperio Lil Baby albumas, išleistas 2022 m. spalio 14 d. Albumas susilaukė teigiamų kritikų įvertinimų ir, per pirmąją pardavimų savaitę JAV pardavus 216 tūkstančių kopijų, debiutavo pirmojoje „Billboard 200“ reitingo vietoje, tapdamas trečiuoju atlikėjo įrašu, pasiekusiu šią viršūnę. Lietuvos albumų reitinge albumas pasiekė 23–ąją vietą. 2023 m. balandžio mėnesio duomenimis, JAV parduota per milijoną albumo kopijų ir jis tapęs platininiu.